ΑΡΧΑΙΑ ΕΛΛΗΝΙΚΗ ΓΛΩΣΣΑ Β΄ ΓΥΜΝΑΣΙΟΥ - Ενότητα 11Β1

**Λ Ε Ξ Ι Λ Ο Γ Ι Κ Α**

● **Α ρ χ α ί α / Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***φυγὴ*** | ● **(α)** η εσπευσμένη απομάκρυνση από κάπου. | ● *Μπροστά στον κίνδυνο να συλληφθεί, προτίμησε τη* ***φυγή****.* |
| ● **(β)** η μη επιτρεπόμενη εγκατάλειψη ενός τόπου, η απομάκρυνση από κάποιο μέρος κρυφά. | ● *Λίγο μετά τη σύλληψή του ακολούθησε η απόδραση και η* ***φυγή*** *του στο εξωτερικό.* |
| ● **(γ)** η άτακτη υποχώρηση στο πεδίο της μάχης. | ● *Έτρεψαν τον εχθρό σε άτακτη* ***φυγή****.* |
| ● **(δ)** [μτφ.] το να ξεφεύγει κανείς από κάτι δυσάρεστο. | ● *Η μουσική είναι για μένα μια* ***φυγή*** *από την πεζή πραγματικότητα.* |
| ***φυγὰς*** | ●αυτός που διαφεύγει κρυφά σε ξένη χώρα, επειδή διώκεται (δικαστικά, πολιτικά κ.λπ.) στην πατρίδα του.  | ●***Φυγάδες*** *του δικτατορικού καθεστώτος κατέφυγαν σε γειτονικές χώρες.* |
| ***φυγαδεύω*** | ● βοηθώ κάποιον να δραπετεύσει. | ● *Φίλοι του τον* ***φυγάδευσαν*** *στο εξωτερικό.*  |
| **Σ****Υ** **Ν** **Θ** **Ε****Τ****Α** | ***φυγοδικῶ*** | ● [νομ.] αποφεύγω να παραστώ στο δικαστήριο για να δικαστώ. | ● *Ο κατηγορούμενος* ***φυγοδικεί*** *και δικάζεται ερήμην.*  |
| ***φυγόμαχος*** | ● αυτός που αποφεύγει τη μάχη, τον αγώνα και γενικότερα κάθε προσπάθεια που εμπεριέχει σύγκρουση με πρόσωπα ή με πράγματα, με καταστάσεις κ.λπ. | ● *Χαρακτηρίζεται δικαίως* ***φυγόμαχος*** *λόγω της προκλητικά υποχωρητικής στάσης του σε κρίσιμες στιγμές.* |
| ***φυγομαχῶ*** | ● αποφεύγω να δώσω μάχη και γενικότερα να αγωνιστώ, να κάνω ενέργειες ή προσπάθειες που εμπεριέχουν σύγκρουση με πρόσωπα, με πράγματα, με καταστάσεις κ.λπ.  | ● *Ο αρχηγός της αξιωματικής αντιπολίτευσης κατηγορεί τον Υπουργό Οικονομικών ότι* ***φυγομαχεί*** *στη Βουλή.* |
| ***φυγόπονος*** | ● αυτός που αποφεύγει τους κόπους, την εργασία (=οκνηρός, τεμπέλης). | ● *Ο μαθητής αυτός είναι* ***φυγόπονος****, αφού ούτε επιμελής είναι ούτε είναι διατεθειμένος να καταβάλει την απαιτούμενη προσπάθεια στα μαθήματά του.* |
| ***φυγοπονία*** | ● η ιδιότητα του φυγόπονου· η τάση αποφυγής ενεργειών ή δραστηριοτήτων που απαιτούν ή προϋποθέτουν σωματικό ή πνευματικό μόχθο, κόπο (=οκνηρία, τεμπελιά). | ● *Αντί να μεταθέτεις τις ευθύνες, πρέπει επιτέλους να συνειδητοποιήσεις ότι πρωταρχική αιτία της αποτυχίας σου είναι η* ***φυγοπονία*** *σου.* |
| ***ἀποφεύγω*** | ● **(α)** προσπαθώ να μένω μακριά, να κρατώ αποστάσεις από κάποιον ή κάτι, ώστε να μην έρχομαι σε επαφή, να μην έχω σχέση. | ● *Όταν τον είδα από μακριά, άλλαξα δρόμο, για να τον* ***αποφύγω****.*  |
| ● **(β)** προσπαθώ να μην κάνω ή να μην πω κάτι που με δυσαρεστεί ή που είναι επικίνδυνο ή λανθασμένο. | ● *Πρέπει να* ***αποφεύγουμε*** *την πολυφαγία.* |
| ● **(γ)** ξεφεύγω, σώζομαι από ανεπιθύμητη κατάσταση (=διαφεύγω, γλυτώνω). | ● *Μόλις την τελευταία στιγμή ο οδηγός* ***απέφυγε*** *τη σύγκρουση.* |
| ***ἀποφυγὴ*** | ● **(α)** η σκόπιμη αποχή, αποστασιοποίηση ή απομάκρυνση από κάτι, ώστε αυτό να μην ασκεί επίδραση, να μην επηρεάζει ή βλάπτει. | ● *Συνιστάται η* ***αποφυγή*** *της υπέρμετρης κατανάλωσης λιπαρών ουσιών.* |
| ● **(β)** η σκόπιμη άρνηση ή καθυστέρηση να κάνει κανείς κάτι. | ● *Η* ***αποφυγή*** *της διπλωματικής αναγνώρισης α-πό τη χώρα μας του νέου κράτους θεωρείται ορθή.* |
| ● **(γ)** η ακύρωση δυσάρεστης ή ανεπιθύμητης κατάστασης πριν από την εκδήλωσή της, ώστε να μην υπάρξουν αρνητικές συνέπειες. | ● *H αστυνομία έχει λάβει μέτρα για την* ***αποφυγή*** *επεισοδίων.* |
| ***διαφεύγω*** | ● **(α)** απομακρύνομαι εντέχνως από τόπο ή κατάσταση, χωρίς να γίνομαι αντιληπτός (=ξεφεύγω). | ● *Οι ληστές* ***διέφυγαν*** *στο εξωτερικό.* |
| ● **(β)** καταφέρνω να αποφύγω κάτι αρνητικό για μένα. | ● *O δράστης* ***διέφυγε*** *τη σύλληψη.* |
| ● **(γ)** [για υγρό ή αέριο που είναι κλεισμένο κάπου] διαρρέω, διαχέομαι. | ●***Διέφυγε*** *ραδιενεργό αέριο από το πυρηνικό εργοστάσιο.* |
| ● **(δ1)** [+γενική προσωπικής αντωνυμίας] κάτι δε γίνεται αντιληπτό, δεν κατανοείται η σημασία του.  | ● *Στο σημείο αυτό σας* ***διαφεύγει*** *μια σημαντική λεπτομέρεια.* |
| ● **(δ2)** [+γενική προσωπικής αντωνυμίας] *μου διαφεύγει κάτι*: δε θυμάμαι.  | ● *Αυτή τη στιγμή μου* ***διαφεύγει*** *το επώνυμό του.* |
| ***διαφυγὴ*** | ● **(α)** η απομάκρυνση κάποιου από ένα σημείο, συνήθως κατά τρόπο κρυφό ή όχι συνηθισμένο (=δραπέτευση). | ● *Οι ληστές αναζητούν τρόπο* ***διαφυγής****.* |
| ● **(β)** [ειδικότερα] η διαρροή υγρού ή αερίου μέσα από τον χώρο στον οποίο είναι κλεισμένο. | ● *Το σημαντικότερο γεγονός της ημέρας είναι η* ***διαφυγή*** *τοξικών αερίων από εργοστάσιο χημικών.* |
| **Σ****Υ****Ν****Θ****Ε****Τ****Α** | **ΟΜΟΡΡΙΖΑ** | **σημασιεσ (Νέα Ελληνική)** | **παραδειγματα** |
| ***καταφεύγω*** | ● **(α)** πηγαίνω κάπου αναζητώντας ασφάλεια και προστασία, βρίσκω καταφύγιο. | ● *Μετά την Άλωση πολλοί βυζαντινοί λόγιοι* ***κατέφυγαν*** *στη Δύση.* |
| ● **(β)** [μτφ.] απευθύνομαι (σε πρόσωπο, οργανισμό, υπηρεσία κ.λπ.) για βοήθεια ή προστασία ή για να βρω το δίκιο μου (=προσφεύγω, προστρέχω).  | ● *Το θύμα της απάτης* ***κατέφυγε*** *στην αστυνομία και κατήγγειλε το συμβάν.* |
| ● **(γ)** [ειδικότερα] μεταχειρίζομαι συγκεκριμένο μέσο από ανάγκη, κάνω οτιδήποτε για να αντεπεξέλθω σε έκτακτη περίσταση (=χρησιμοποιώ, μετέρχομαι, μεταχειρίζομαι, προσφεύγω, κάνω το παν). | ● *H κυβέρνηση θα αναγκαστεί να* ***καταφύγει*** *σε σκληρά οικονομικά μέτρα.* |
| ***καταφυγὴ*** | ● **(α)** το να καταφεύγει κάποιος σε κάποιον τόπο ή αρχή για προστασία, βοήθεια ή ασφάλεια. | ● *H* ***καταφυγή*** *στα ναρκωτικά όχι μόνο δε δίνει λύση στα προβλήματά μας, αλλά και οδηγεί στην καταστροφή.* |
| ● **(β)** [συνεκδοχικά] το πρόσωπο, ο τόπος και γενικά οτιδήποτε στο οποίο καταφεύγει κάποιος (=καταφύγιο).  | ● *Η πίστη στον Θεό ήταν για τη γυναίκα αυτή η ύστατη* ***καταφυγή****.* |
| ***καταφύγιον* (-*ο*)** | ● **(α)** ο τόπος ή το πρόσωπο στο οποίο καταφεύγει κανείς, με σκοπό να προφυλαχθεί από κινδύνους, να προστατευτεί από δυσμενείς συνθήκες, να κρυφτεί από διώκτες κ.λπ. | ● *Η θύελλα τον ανάγκασε να ζητήσει* ***καταφύγιο*** *σε μια σπηλιά.* |
| ● **(β)** [ειδικότερα] υπόγειος χώρος, κατασκευασμένος ειδικά για να καταφεύγει σε αυτόν στρατιωτικό προσωπικό ή άμαχος πληθυσμός σε καιρό πολέμου.  | ● *Μόλις ήχησαν οι σειρήνες για τον αεροπορικό βομβαρδισμό, όλοι έτρεξαν στα* ***καταφύγια****.* |
| ● **(γ)** [μτφ.] κάθε χώρος στον οποίο οδηγείται κανείς, για να βρει λύση σε πρόβλημά του. | ● *Στην ποίηση βρήκε το* ***καταφύγιο*** *που ζητούσε.* |
| ***προσφεύγω*** | ● **(α)** στρέφομαι, απευθύνομαι σε κάποιον ή κάτι αναζητώντας διέξοδο ή προσωπική κάλυψη μέσω αυτού. | ● ***Θα προσφύγω*** *σε δικηγόρο για συμβουλές.* |
| ● **(β)** [νομ.] ασκώ προσφυγή.  | ● ***Προσέφυγα*** *στον Άρειο Πάγο, ζητώντας αναίρεση της απόφασης του Εφετείου.* |
| ***προσφυγὴ*** | ● **(α)** [σε περιπτώσεις ανάγκης] η αναζήτηση διεξόδου, βοήθειας ή προσωπικής κάλυψης από κάποιον ή κάτι με τη χρήση συγκεκριμένων μέσων. | ● *Από κυβερνητικούς παράγοντες συζητείται η πιθανότητα* ***προσφυγής*** *σε πρόωρες εκλογές.* |
| ● **(β)** [νομ.] το ένδικο μέσο με το οποίο ζητείται η παροχή δικαστικής προστασίας από τα διοικητικά δικαστήρια αναφορικά με μια διοικητική έννομη σχέση.  | ● *Ασκήθηκε* ***προσφυγή*** *κατά της αποφάσεως του πειθαρχικού υπηρεσιακού συμβουλίου.* |
| ***πρόσφυξ* (-*γας*)** | ● αυτός που εξαναγκάζεται σε φυγή από τον μόνιμο τόπο εγκατάστασής του ή την πατρίδα του, κυρίως για να αποφύγει διωγμούς από την επίσημη εξουσία. | ● *Κύματα* ***προσφύγων*** *εγκαταλείπουν τις περιοχές όπου μαίνεται ο πόλεμος.* |
| ***ἄφευκτος*** | ●[λόγ.] αυτός που δεν μπορεί να τον αποφύγει κανείς, αναπότρεπτος (=αναπόφευκτος, αναπότρεπτος αναπόδραστος). | ● *Ο επιστήμονας αυτός είχε πολλά να προσφέρει ακόμη, αλλά δυστυχώς νικήθηκε από την* ***άφευκτη*** *μοίρα του θανάτου.* |

● **Ν έ α Ε λ λ η ν ι κ ή**

|  |  |  |  |
| --- | --- | --- | --- |
| **Α****Π****Λ****Α** | **ΟΜΟΡΡΙΖΑ** | **σημασιεσ** | **παραδειγματα** |
| ***φευγαλέος*** | ● **(α)** αυτός που διαρκεί πολύ λίγο, που έρχεται και φεύγει γρήγορα (=στιγμιαίος, παροδικός, εφήμερος).  | ● *Δεν ξέρω αν αυτός ο* ***φευγαλέος*** *πόνος που ένιωσα είναι ανησυχητικός.* |
| ● **(β)** αυτός που μόλις γίνεται αντιληπτός, ο αμυδρά αισθητός. | ● *Του έριξα απλώς μια* ***φευγαλέα*** *ματιά, χωρίς να προσέξω τα χαρακτηριστικά του προσώπου του.* |
| ***φευγάτος*** | ● **(α)** αυτός που ήδη έχει φύγει, που έχει αναχωρήσει.  | ● *Έτρεξα να τον προλάβω, αλλά ήταν ήδη* ***φευγάτος****.* |
| ● **(β)** [μτφ. (σκωπτικά)] αυτός που δίνει την εντύπωση ότι ζει στον δικό του κόσμο. | ● *Όση ώρα του μιλούσα, ήταν* ***φευγάτος****· δεν καταλάβαινε τίποτα.*  |
| **Σ****Υ****Ν****Θ****Ε****Τ****Α** | ***φυγόδικος*** | ●[νομ.] ο κατηγορούμενος που δεν εμφανίζεται στο δικαστήριο για να δικαστεί στην καθορισμένη δικάσιμο. | ● *Οι δύο* ***φυγόδικοι*** *δικάστηκαν ερήμην και κρίθηκαν ένοχοι.* |
| ***φυγόκεντρος*** | ● **(α)** [φυσ.] αυτός που τείνει να απομακρύνεται από το κέντρο. | ● *Ο οδηγός του αυτοκινήτου έστριψε δεξιά με μεγάλη ταχύτητα, με φυσικό επακόλουθο η* ***φυγόκεντρος*** *δύναμη να οδηγήσει το όχημα στο αντίθετο ρεύμα κυκλοφορίας.*  |
| ● **(β)** [μτφ.] αυτός που κινείται με αντίθετη φορά ή κατεύθυνση προς ορισμένο κέντρο (εξουσίας, κρατικής οργάνωσης κ.λπ.). | ● *Μετά το αρνητικό εκλογικό αποτέλεσμα, στο εσωτερικό αυτού του πολιτικού κόμματος παρατηρούνται* ***φυγόκεντρες*** *τάσεις πολλών στελεχών και η διατήρηση της ενότητάς του είναι αμφίβολη.* |
| **Σ****Υ** **Ν** **Θ** **Ε****Τ****Α** | **ΟΜΟΡΡΙΖΑ** | **σημασιεσ** | **παραδειγματα** |
| ***φυγομαχία*** | ●**(α)** η αποφυγή (από δειλία, αδυναμία κ.λπ.) μάχης, αγώνα ή απάντησης σε πρόκληση. | ● *Ως προς το ζήτημα αυτό αρκετοί πολιτικοί αναλυτές διαπιστώνουν* ***φυγομαχία*** *της κυβέρνησης στις επιθέσεις της αντιπολίτευσης.*  |
| ●**(β)** η τάση, η διάθεση αποφυγής κάθε προσπάθειας, κάθε ενέργειας που εμπεριέχει σύγκρουση με πρόσωπα ή με πράγματα, με καταστάσεις κ.λπ. | ● *Πρέπει να αγωνιστείς για το δίκιο σου. Με τη* ***φυγομαχία*** *δεν καταφέρνεις τίποτα.* |
| ***φυγόποινος*** | ●αυτός που έχει καταδικαστεί από δικαστήριο, αλλά αποφεύγει να εκτίσει την ποινή του και παραμένει ασύλληπτος. | ● *Ο φυγόδικος κακοποιός μετά την καταδίκη του είναι και* ***φυγόποινος****.* |
| ***αναπόφευκτος*** | ●αυτός που δεν μπορεί να τον αποφύγει κανείς, αναπότρεπτος (=αναπόδραστος, μοιραίος). | ● *Διαπίστωσαν ότι το διαζύγιό τους ήταν πλέον* ***αναπόφευκτο****.* |
| ***φοροφυγάς*** | ●αυτός που συμπληρώνει ψευδή φορολογική δήλωση, αποφεύγοντας να δηλώσει το πραγματικό του εισόδημα, ώστε να αποδίδει στο κράτος φόρο μικρότερο από τον αναλογούντα· αυτός που δεν πληρώνει τους φόρους του, που φοροδιαφεύγει. | ● *Το Υπουργείο Οικονομικών έδωσε στη δημοσιότητα κατάλογο με ονόματα* ***φοροφυγάδων****.*  |